**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Pirkėjas** – AB „Energijos skirstymo operatorius“.
   2. **Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.
   3. **Sutartis** – Sutartis, sudaroma tarp Tiekėjo ir Pirkėjo dėl Pirkimo objekto.
   4. **Paslaugos** – projektavimas.
   5. **Darbai** – statyba (dujotiekio įrenginių įrengimas, kai įrengiami dujotiekio įrenginiai, kurie laikomi kilnojamaisiais daiktais).
2. **PIRKIMO OBJEKTAS**
   1. Projektai dujų skirstymo patikimumo užtikrinimui Kauno regione. Projektavimo ir statybos darbai (5 objektai). Pirkimas skaidomas į objekto dalis:

1 dalis Kariūnų pl. Kauno m. sužiedinimas;

2 dalis. Čerpių g., Kaunas, Plytų g. Neveronys sužiedinimas;

3 dalis. Nemuno g. Kulautuvos gyv., Liepų g. Kluoniškių k. sužiedinimas;

4 dalis. Studentų g., V.Krėvės g., Alytus;

5 dalis. Griežės g. Užliedžių k., Liucjanavos g. Vijūkų k.

1. **PIRKIMO OBJEKTO APIMTYS**
   1. Pirkimo objekto preliminarios apimtys nurodytos situacijos schemoje (pridedama priede), projektavimo techninėje užduotyje (pridedama prieduose)
2. **SUTARTINIŲ ĮSIPAREIGOJIMŲ VYKDYMO VIETA**
   1. Kauno reg. D8F2800033; D8F2800034; D8F2800035; D8F2800036; D8F2800037
3. **REIKALAVIMAI PIRKIMO OBJEKTUI**
   1. **Pirkimo objekto aprašymas**
      1. **Dujotiekio, įrenginių techniniai bei kiti reikalavimai:**
         1. medžiagos ir įrenginiai turi būti nauji, anksčiau nenaudoti ir negali būti pagaminti anksčiau kaip prieš 2 (dvejus) metus, skaičiuojant nuo objekto Darbų užbaigimo dienos. Visos naudojamos medžiagos, gaminiai ir įrenginiai turi atitikti Lietuvos Respublikoje ir Europos Sąjungoje galiojančių norminių teisės aktų reikalavimus (turėtų atitikties sertifikatus ar kokybės pažymėjimus);
         2. požeminiai polietileniniai dujotiekio vamzdžiai turi atitikti prEN1555-1; prEN1555-2; prEN1555-3; prEN1555-4; prEN1555-5 arba lygiaverčius reikalavimus;
         3. požeminiai plieniniai dujotiekio vamzdžiai turi atitikti EN10220/EN 10208-1/EN 12007 arba lygiaverčius reikalavimus su išorine PE izoliacija pagal DIN30670/FR\*3S arba lygiavertį, izoliavimas pagal EN 10204-2.2 arba lygiavertį;
         4. ant dujų tinklų kapų dangtelių viršaus turi būti išlietas / įspaustas aiškiai matomas užrašas „DUJOS“.
         5. Atliekant Darbus privaloma vadovautis Pirkėjo viešai skelbiamomis taisyklėmis, nurodymais, tvarkomis ir kitais Paslaugas bei Darbus reglamentuojančiais dokumentais.
         6. Darbams naudojamos medžiagos ir / ar įrenginiai turi atitikti Pirkėjo viešai skelbiamus medžiagų ir įrenginių reikalavimus.
         7. Tiekėjo pagal poreikį teikiamos ir montuojamos Dujų slėgio reguliavimo ir apskaitos įtaisų spintelės su reguliavimo įtaisais turi atitikti Pirkėjo naudojamas Dujų slėgio reguliavimo ir apskaitos įtaisų spinteles su reguliavimo įtaisais ir spintelėms bei jų sudėtinėms dalims Pirkėjo keliamus reikalavimus.
      2. **Objekto Darbus sudaro:**
         1. Darbams reikalingų dujotiekio vamzdžių, medžiagų, gaminių bei įrangos tiekimas, transportavimas, išmuitinimas, iškrovimas – pakrovimas, sandėliavimas, apsauga, transportavimas į Darbų vietą ir kita;
         2. bendrieji statybiniai darbai;
         3. dujotiekio trasos nužymėjimas;
         4. žemės darbai:
            1. dangų ardymas ir atstatymas į buvusią padėtį;
            2. grunto iš tranšėjų kasimo ir išvežimo darbai;
         5. medienos kirtimas ir tvarkymas statybvietėje;
         6. vamzdžių suvirinimo, klojimo ir įvėrimo darbai;
         7. dujotiekio trasos susikirtimų ir perėjimų per kelius, inžinerinius tinklus ir kitas kliūtis darbai;
         8. suvirinimo siūlių kontrolė;
         9. laikinų privažiavimo kelių įrengimas. Laikinus privažiavimus įrengti suderinus su sklypų savininkais, užtikrinant jiems galimybę saugiai privažiuoti prie sklypo ar pastato dalies. Įrenginiai saugiam pėsčiųjų eismui, apšvietimas, aptvėrimai bei kitos saugos priemonės;
         10. vamzdynų užpylimo naujai atvežtu gruntu darbai;
         11. dujotiekio bandymai bei išvalymas ir nusausinimas;
         12. aplinkos tvarkymo darbai;
         13. kiti su objekto įgyvendinimu susiję darbai bei paslaugos, kurie nėra numatyti Projekte ir kuriuos reikalinga atlikti, siekiant užbaigti Darbus;
         14. apsirūpinimas visais Darbų vykdymui reikalingais dokumentais ir leidimais;
         15. kartu su Pirkėju Darbų užbaigimo procedūrų organizavimas ir akto / deklaracijos gavimas.
      3. **Tiekėjo įsipareigojimai:**
         1. Tiekėjas savo rizika ir nuožiūra aplanko ir išžvalgo objekto vietą, jo aplinką, ir surenka visą informaciją, kuri gali būti reikalinga rengiant pasiūlymą;
         2. Tiekėjas prisiima visą riziką dėl to, kad ne nuo Pirkėjo priklausančių aplinkybių padidės su Sutarties vykdymu susijusios Tiekėjo išlaidos ir Tiekėjui Sutarties vykdymas taps sudėtingesnis (Tiekėjui padidės įsipareigojimų vykdymo kaštai ir kita);
         3. jei reikia, archeologinius žvalgomuosius bei kitus tyrinėjimus, reikalingus objekto Darbams, užsako ir apmoka Tiekėjas;
         4. jei reikia, drenažo tinklų, melioracijos statinių atstatymo išlaidas apmoka Tiekėjas, kuris privalo Pirkėjui priduoti kiekvieną dujotiekio susikirtimą su naujai sumontuotais drenažo tinklais, melioracijos statiniais neužpylus grunto;
         5. parengti projektą vadovaujantis pridedama projektavimo technine užduotimi pagal Skirstomųjų dujotiekių įrengimo taisyklių reikalavimus;
         6. gauti visų privačių žemės sklypų savininkų, kurių žemės sklypuose bus statomas dujotiekis, suderinimus, organizuoti servituto sutartims sudaryti reikalingų brėžinių parengimą bei Projekto Darbų įgyvendinimui reikalingų servituto sutarčių sudarymą:
         7. gauti žemės sklypų savininkų pritarimą parengtiems servituto nustatymo dokumentams;
         8. parengtą projektą ir servituto sutartims sudaryti reikalingus brėžinius dėl servitutų nustatymo žemės sklypams pateikti Pirkėjui peržiūrai. Pirkėjui peržiūrėjus ir pasirašius dokumentus, Tiekėjas kreipiasi į notarą dėl servituto sutarčių tvirtinimo. Apie notaro pasiūlytą servituto sutarties tvirtinimo datą ir laiką Tiekėjas informuoja Pirkėją ir žemės sklypų savininkus;
         9. mokesčius notarų biurui už servitutų sutarties tvirtinimą bei registravimą apmokės Pirkėjas;
         10. visą reikiamą dokumentaciją, medžiagą ir leidimus iš reikiamų institucijų turi gauti Rangovas;
         11. pateikti suderintą projekto originalą, dvi kopijas grafinėje formoje ir vieną kopiją skaitmeniniu (PDF) formatu pagal Skirstomųjų dujotiekių įrengimo taisyklių reikalavimus;
         12. **Atlikus projektavimo paslaugas pateikti Pirkėjui objekto kainą išskaidytą pagal pridėtą Sustambintų darbų kiekių žiniaraštį.**
         13. vykdyti parengto projekto vykdymo priežiūrą;
         14. prieš 3 (tris) dienas raštiškai informuoti Pirkėjo atstovą apie numatomą Darbų pradžią, nurodant darbų vadovą;
         15. apsirūpinti visomis medžiagomis, įrengimais ir mechanizmais, reikalingais Darbams atlikti (išskyrus tai, ką pateikia Pirkėjas, jeigu pateikia);
         16. atlikti visus dujotiekio statybai reikalingus žemės darbus;
         17. tiekti medžiagas, reikalingas dujotiekio prijungimui; atlikti dujotiekio prijungimui reikalingos duobės kasimą, užpylimą;
         18. pagal parengtą ir suderintą projektą atlikti Darbus vadovaujantis, Skirstomųjų dujotiekių įrengimo taisyklėmis, bei kitų Lietuvos Respublikoje galiojančiuose teisės aktų reikalavimais;
         19. prieš Darbų pradžią informuoti Darbų techninį prižiūrėtoją apie planuojamus vykdyti darbus;
         20. darbų metu Tiekėjas atsako už savo ir / ar savo subtiekėjų darbuotojų saugą darbe, už dujotiekio pažeidimus ar jo darbo sutrikimus vykdomoje Darbų zonoje, už Pirkėjo Tiekėjui pateiktų medžiagų saugumą bei padarytus pažeidimus, taip pat už savo priemonių ir mechanizmų bei medžiagų apsaugą;
         21. suteikti Pirkėjo atstovams, Darbų techniniams prižiūrėtojams ir Projekto vykdymo priežiūros atstovams galimybę turėti pilną priėjimą prie visų statybvietės dalių, leisti tirti, tikrinti, matuoti, testuoti medžiagas ir darbo kokybę bei tikrinti Darbų eigą;
         22. statybines atliekas išvežti ir perduoti jas tvarkančiai įmonei bei pateikti Pirkėjui pažymą apie tai;
         23. atlyginti dėl Darbų patirtus nuostolius žemės sklypų savininkams (nuomotojams, naudotojams) už statybvietės ribų;
         24. išlaidas už leidimus kasinėjimo darbams, trasos nužymėjimą, telekomunikacijų trasų rodymą, VEI pažymą, archeologinius tyrinėjimus, melioracijos statinių atstatymą, drenažo tinklų atstatymą, kelio ženklų pastatymą, statybinių atliekų išvežimą (nurodytose išlaidose negali būti įtrauktas Tiekėjo pelnas) Tiekėjas privalo patvirtinti dokumentais, pateikiant juos kartu su atliktų darbų aktais, priešingu atveju bus laikoma, kad numatytos išlaidos nebuvo patirtos ir už jas nebus apmokama;
         25. pateikti Pirkėjui pastatyto dujotiekio geodezinę nuotrauką (jeigu objektas patenka į miesto ir rajono zonas, būtina geodezinėje nuotraukoje pažymėti ribą ir atskirti ilgius) grafinėje formoje (3 egz.) bei skaitmeniniame formate (AutoCAD‘o formate LKS-94 koordinačių sistemoje ir shape formatu, pagal geodezijos ir kartografijos techninių reikalavimų reglamento GKTR 2.16.01:2002 „Taikomoji dujų GIS specifikacija. Pirmasis leidimas“ reikalavimus (1 egz.), likus 10 (dešimt) darbo dienų iki darbų pabaigos;
         26. baigus Darbus pateikti Pirkėjui pastatyto dujotiekio techninę dokumentaciją grafinėje formoje ir skaitmeniniu (PDF) formatu.
         27. Tiekėjas turi įvertinti visus projekto rengimo (tame tarpe ir topografinio plano), projekto derinimo, montavimo, demontavimo, transportavimo ir kitus darbus, medžiagas, įrenginius, bandymus ir matavimus, operatyvinius perjungimus reikalingus projekto įgyvendinimui.
         28. Visi projektui parengti ir įgyvendinti reikalingi leidimai, trečiųjų šalių sutikimai ir suderinimai, leidimai žemės kasimo darbams, trasos nužymėjimai, požeminių inžinerinių tinklų ir sklypo geodezinės išpildomosios nuotraukos parengimas, statinio (statinys susisiekimo komunikacijos - keliai) statybos techninės priežiūros paslauga, grunto sutankinimo protokolai, VEI ir kitų institucijų pažymos, leidimai turi būti įvertinti rangos darbų kainoje.
      4. **Pirkėjo įsipareigojimai:**
         1. sutarties pasirašymo dieną pateikti Tiekėjui projektavimo techninę užduotį ir situacijos schemą;
         2. įsigaliojus sutarčiai raštu pranešti Tiekėjui kas vykdys Darbų techninę priežiūrą;
         3. Tiekėjui pradėjus Darbus perduoti medžiagas nurodytas „Rangovui perduodamų medžiagų, įtaisų, įrenginių sąrašas pagal objektus ir jų atsiėmimo adresas“ (pridedama priede. Jeigu priedas nepridėtas – medžiagos neperduodamos);
         4. vykdyti sutarties kontrolę;
         5. priimti iš Tiekėjo tinkamai atliktus Darbus ir laiku už juos atsiskaityti. Darbus priimti pasirašant atliktų Darbų aktus 5 (penkių) darbo dienų laikotarpyje po jų gavimo, paslėptus Darbus priimti ne vėliau kaip kitą darbo dieną po Tiekėjo pranešimo apie galimybę juos priimti. Nustačius darbų trūkumus, juos, bei terminus šiems trūkumams pašalinti, nurodyti raštu. Sutarties ir normatyvinių statybos techninių dokumentų reikalavimų neatitinkantys darbai nepriimami ir už juos nemokama, kol nebus pašalinti raštu nurodyti trūkumai.
      5. **Sutarties vykdymo metu pateikiama dokumentacija:**
         1. Tiekėjas elektroniniu parašu pasirašytus atliktų darbų aktus Adoc formatu pateikia per Tinklo investicijų valdymo informacinę sistemą (TIVIS). TIVIS informacinės sistemos sutrikimo atveju aktai gali būti teikiami kitomis elektroninėmis priemonėmis;
         2. Rangovas Sąskaitas turės pateikti naudodamasis elektronine paslauga „E. sąskaita“ (elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu)) PĮ ir kitų teisės aktų nustatyta tvarka.
4. **PRIEDAI**
   1. 1 DALIS. Kariūnų pl. Kauno m. sužiedinimas (Projektavimo techninė užduotis, situacijos schema, darbų orientaciniai kiekiai, sustambintų darbų kiekių žiniaraštis);
   2. 2 DALIS. Čerpių g., Kaunas, Plytų g. Neveronys sužiedinimas (Projektavimo techninė užduotis, situacijos schema, darbų orientaciniai kiekiai, sustambintų darbų kiekių žiniaraštis);
   3. 3 DALIS. Nemuno g. Kulautuvos gyv., Liepų g. Kluoniškių k. sužiedinimas (Projektavimo techninė užduotis, situacijos schema, darbų orientaciniai kiekiai, sustambintų darbų kiekių žiniaraštis);
   4. 4 DALIS. Studentų g., V.Krėvės g., Alytus (Projektavimo techninė užduotis, situacijos schema, darbų orientaciniai kiekiai, sustambintų darbų kiekių žiniaraštis);
   5. 5 DALIS Griežės g. Užliedžių k., Liucjanavos g. Vijūkų k (Projektavimo techninė užduotis, situacijos schema, darbų orientaciniai kiekiai, sustambintų darbų kiekių žiniaraštis).
   6. Techninė specifikacija dujų slėgio davikliams su nuotoliniu nuskaitymu.