**TECHNINĖ SPECIFIKACIJA DUJŲ SLĖGIO DAVIKLIAMS SU NUOTOLINIU NUSKAITYMU**

1. **OBJEKTAS:**
   1. Dujų slėgio davikliai su nuotoliniu nuskaitymu ir jų įrengimas (prijungimas prie skirstymo sistemos, derinimas, integravimas į Pirkėjo nuotolinio duomenų surinkimo sistemą - SCADA).
2. **APIMTYS:**

|  |  |  |  |
| --- | --- | --- | --- |
| **Eil.**  **Nr.** | **Pavadinimas** | **Tipas** | **Kiekis, vnt.** |
| 1. | Dujų slėgio daviklis su nuotoliniu nuskaitymu | Dujų slėgio daviklis sujungtas arba turintis savyje GPRS siųstuvą. GPRS siųstuvo matmenys: plotis ne didesnis kaip 80 mm, ilgis - ne didesnis kaip 300 mm., turi turėti maitinimo šaltinį (bateriją). | 16 |
| 2. | Programinė įranga | Esamo AB „Energijos skirstymo operatorius“ vidinio serverio programinės įrangos pritaikymas prie naujos įrangos | 1 |
| 3. | Derinimo darbai | Sumontuotą slėgio daviklį suderinti ir prijungti prie Pirkėjo telemetrijos (nuotolinio nuskaitymo) sistemos. | 16 |


1. **SUTARTINIŲ ĮSIPAREIGOJIMŲ VYKDYMO VIETA**

Pagal dujotiekio įrengimo adresą.

1. **REIKALAVIMAI OBJEKTUI:**
   1. **Esamos situacijos aprašymas**
      1. Modernizuojant esamą AB „Energijos skirstymo operatorius“ valdomą gamtinių dujų skirstymo sistemą ir įgyvendinant investicinius projektus, būtina įrengti slėgio matavimo taškus, iš anksto (projekte) numatytose vietose.
      2. Šie davikliai leis operatyviai reaguoti į avarijas, sutrikimus ar kitus įvykius (gedimus) gamtinių dujų skirstymo sistemoje, taip pat tinkamai valdyti ir stebėti gamtinių dujų skirstymo sistemą eksploatavimo metu.
   2. **Objekto aprašymas**
      1. **Techniniai reikalavimai Prekėms:**
         1. Prekės turi būti pritaikytos gamtinių dujų, jų mišinio su oru ar inertinėmis dujomis slėgio matavimui vamzdyne, išmatuotų slėgio dydžių kaupimui ir siuntimui į Pirkėjo nuotolinio duomenų surinkimo sistemas (pvz. SCADA, TEMEKA ar kt. sistemos) ir, kad iš daviklio gaunamus duomenis būtų galima panaudoti ir apdoroti).
         2. Dujų slėgio daviklis turi būti skirtas naudoti potencialiai sprogioje aplinkoje.
         3. Prekės turi būti kompaktiškos, lengvai montuojamos ir prižiūrimos, turinčios savo maitinimo šaltinį, užtikrinantį nepertraukiamą veikimą ne trumpiau kaip 2 (dveji) metai (t. y. ne mažiau nei 730 parų).
         4. Prekės turi būti paruoštos naudojimui, sukalibruotos ir sukomplektuotos su visais matavimui ir duomenų perdavimui reikalingais priedais (slėgio jutikliu, pajungimo kabeliais, montavimo detalėmis, baterijomis, antenomis ir t.t.). Prijungimo sriegio standartai NPT ir BSPT arba lygiaverčiai.
         5. Prekės turi būti pritaikytos veikti esant drėgmei ar ledui.

**1 paveikslėlis.**

Dujų slėgio daviklio su nuotoliniu nuskaitymu – įrengimo principinė schema:



0-16 bar

* + - 1. Dujų slėgio matavimo diapazonas – 0 – 16 bar.
      2. Matavimų darbo temperatūros diapazonas nuo -20 °C iki +40 °C.
      3. Didžiausias darbinis slėgis iki 16 bar.
      4. Matavimo metu nuskaitytos slėgio vertės turi būti kaupiamos duomenų kaupiklyje, o užduotu intervalu perduodamos į Pirkėjo nuotolinio duomenų surinkimo sistemą.
      5. Telemetrijos įrenginys gali siųsti periodinius duomenis į SCADA sistemą pagal užprogramuotą (užkonfigūruotą) periodą (laiką) arba kai matuojamas signalas (pvz. slėgis) viršija nustatytą (užprogramuotą) avarinę ribą.
    1. **Rangovo atliekami darbai:**
       1. Įrangos prijungimas prie veikiančio dujotiekio (slėgio daviklio prijungimo atvamzdžių įrengimas);
       2. Stulpelio įrengimas;
       3. Apsauginiu šulinėliu, stulpeliu ir kitomis medžiagomis prisijungimui prie dujotiekio rūpinasi Rangovas.
       4. pateikia slėgio daviklius;
       5. pateikia GPRS siųstuvus;
       6. atlieka GPRS siųstuvo montavimo/tvirtinimo darbus kolonėlėje;
       7. atlieka įrangos komponentų sujungimo tarpusavyje į sistemą darbus (GPRS siųstuvo ir slėgio daviklio sujungimo darbus).
       8. Rangovas įsipareigoja savo lėšomis pristatyti Prekes ir **atlikti integravimą į Pirkėjo nuotolinio duomenų surinkimo sistemą - SCADA** ne ilgiau kaip per 14 (keturiolika) savaičių nuo atskiro užsakymo elektroniniu paštu pateikimo dienos.